hy hy hy hy hy hy hy ca hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en fr fr fr fi ja fr fr fr fr hy zh hy hy
1. Փրկության ենք մենք կանչված,
Սիրո Աստվածն է մեզ հրավիրել:
Բացված է վաղուց ճամփան երկնքի,
Այնտեղ է տանում թռիչքն իմ մտքի,
Երկրից երկինք սանդուղք է դրված,
Հիսուս է նրա վրա գրված:
2. Հավատք, սեր, խաղաղություն,
Քրիստոսով այդ ամենը կունենանք:
Հիսուսը ինքն է հսկում այդ ճամփան,
Քույրե՛ր, եղբայրնե՛ր, լինենք միաբան,
Իրար ձեռք բռնած՝ մենք էլ բարձրանանք,
Մենք էլ այդ երթին միանանք:
3. Աստված Իր սերը հայտնեց
Ու միակ Որդուն զոհեց,
Որ լինենք այնտեղ, ուր որ Ինքն է:
Վեր են բարձրանում ուրախանալով,
Փրկության հույսն է նրանց վեր տանում,
Սուրբ Հոգով են նրանք զորանում:
4. Քրիստոսով ուրախ եղե՛ք,
Որ ձեր կյանքով նմանվեք Հիսուսին:
Էլ իմաստ չունի այստեղ մնալը,
Երանություն է երկինք գնալը,
Այստեղ զրկանք կա, տառապանք բազում,
Այնտեղ Տերն է մեզ սպասում: